Triawan Munaf

Triawan Munaf () adolah saurang pangusaho, politikus jo musisi Indonesia. Inyo manjabaik sabagai Kapalo Badan Ekonomi Kreatif satalah dilantiak dek Presiden Indonesia, Joko Widodo, pado tanggal 26 Januari 2015. Palantiakan iko sasuai jo Keputusan Presiden (Kepres) Nomor 9 P Tahun 2015. Triawan manjadi pamimpin partamo pado lambago satingkek kamantrian nan baru didirian tasabuik. Badan Ekonomi Kreatif adolah sabuah lambago baru nan dulunyo marupokan bagian dari Kamantarian Pariwisata jo Ekonomi Kreatif.

 Riwayaik hiduik 
 Karier 
Triawan adolah mantan parsonil grup musik Giant Step nan baaliran rok progresif asa kota Banduang, nan dibantuak pado taun 1970-an. Inyo bamain sabagai tukang kibor jo panyanyi utamo di grup musik itu. Satalah indak aktif bamusik, Triawan kamudian mambukak usaho di bidang pariklanan. Inyo mandirian parusahaan Euro RSCG AdWork pado tanggal 26 Desember 1989. Salah saurang kliennyo adolah Partai PDI Perjuangan. Logo PDI Perjuangan nan babantuak kapalo banteng bamuncuang putiah adolah salah satu hasil karyanyo.

Pado taun-taun barikuiknyo, Triawan sato pulo dalam dunia politik malalui Partai PDI Perjuangan, sarato sabagai tim sukses calon prasiden Jokowi - JK. Sabalumnyo, namonyo sampek dibaritakan sabagai calon Mantari Ekonomi Kreatif pado kabinet Jokowi - JK."Kabinet Jokowi-JK: Inikah Para Calon Menteri?"  Bisnis.com. 20 Oktober 2014. Diakses tanggal 5 Januari 2024.

Di dunia bisnis, Triawan sampek manjadi Komisaris Garuda Indonesia, Komisaris Independen PT Aviasi Pariwisata Indonesia Tbk., jo diangkek sabagai Komisaris Sirclo pado bulan Oktober 2021.

 Kahidupan pribadi 
Triawan Munaf adolah anak laki-laki dari pasangan Bahar Munaf jo Etty Munaf nan barasa dari Nagari Sumpur, Tanah Datar nan basuku Minangkabau. Inyo manikah jo Luki Ariani. Kaduonyo adolah urang tuo dari Virania Munaf, Sherina Munaf, saurang panyanyi jo aktris Indonesia, sarato Mayzura Munaf."Triawan Munaf: Tweet Sherina Tak Dibayar Jokowi" Tempo.co, 4 Juli 2014. Diakses tanggal 5 Januari 2024. Triawan basapupu pulo jo musisi Fariz Rustam Munaf.

 Pangharagoan 
Pado taun 2020, Triawan diagiah pangharagoan Bintang Mahaputera Utama, nan disarahan dek Presiden Joko Widodo. Pangharagoan iko disarahan ka inyo dek kontribusi jo jaso-jasonyo dalam bidang ekonomi kreatif di Indonesia.Raih Bintang Mahaputera Utama, Triawan Harap Bisa Terus Berkontribusi Untuk Bangsa. RM.id. 11 November 2020. Diakses tanggal 3 Januari 2024

 Filmografi 
 Film 
 Taun Judul Peran Katarangan 2017 Galih & Ratna  

 Rujuakan 

Kategori:Pamusik Indonesia
Kategori:Pangusaha Indonesia
Kategori:Politikus Indonesia
Kategori:Politikus Minangkabau